b'\n_START_ARTICLE_\nWyoming\n_START_SECTION_\nZgodovina\n_START_PARAGRAPH_\nZDA so ozemlje dana\xc5\xa1njega Wyominga pridobile od Francije kot del Louisianskega nakupa leta 1803. Wyoming je postal zvezna dr\xc5\xbeava 10. julija 1890._NEWLINE_Traper John Colter je bil prvi beli raziskovalec pokrajine in je leta 1807 raziskal obmo\xc4\x8dje Yellowstona ter poro\xc4\x8dal o gejzirjih, ki jih je tam na\xc5\xa1el. Leta 1834 je bila zgrajena prva stalna trgovska postojanka, Fort Laramie. Kasneje, leta 1849, je Fort Laramie postala voja\xc5\xa1ka postojanka, danes pa je zgodovinska znamenitost.\n_START_SECTION_\nGeografija\n_START_PARAGRAPH_\nWyoming je deseta najve\xc4\x8dja dr\xc5\xbeava v ZDA in meji na Montano, Idaho, Utah, Kolorado, Nebrasko in Ju\xc5\xbeno Dakoto. Na zahodu dr\xc5\xbeave je Skalno gorovje, vzhodni del dr\xc5\xbeave pa je \xc5\xa1iroka, suha ravnina. V Wyomingu je znameniti narodni park Yellowstone, najstarej\xc5\xa1i narodni park na svetu._NEWLINE_Gannett Peak je s 4207 metri nadmorske vi\xc5\xa1ine najvi\xc5\xa1ja to\xc4\x8dka v dr\xc5\xbeavi.\n_START_SECTION_\nDemografija\n_START_PARAGRAPH_\nWyoming ima od vseh zveznih dr\xc5\xbeav najmanj\xc5\xa1o gostoto prebivalstva. Dr\xc5\xbeava je bila prva v ZDA, ki je omogo\xc4\x8dila \xc5\xbeenskam pravico glasovanja.\n_START_SECTION_\nGospodarstvo\n_START_PARAGRAPH_\nRudarjenje, predvsem \xc4\x8drpanje zemeljskega plina in nafte, je najpomembnej\xc5\xa1a gospodarska dejavnost. Pomembno je pridelovanje volne in mesa, \xc5\xbeita, ovsa, sladkorne pese, koruze in je\xc4\x8dmena.\n_START_SECTION_\nDrugo\n_START_PARAGRAPH_\nV \xc4\x8dast zvezne dr\xc5\xbeave so poimenovali tri voja\xc5\xa1ka plovila vojne mornarice ZDA USS Wyoming.'